Bhāvanākrama (skr 'kujustamise astmed'; tb sgom pa'i rim pa), *Kamalašīla  teos, mille ta kirjutas Tiibetis *mahajaana *astmelise tee teostusviiside selgitamiseks. Arvatakse, et Bhāvanākrama kirjutamise ajendiks oli 792-794 *Samje kloostris toimunud kuulus debatt, kus Kamalašīla võitis *äkilise virgumise teed kuulutanud hiina munga Hvašangi (tb hva shang). Teoses antakse *suutrate väidetele tuginedes mahajaana *bodhisattvatee astmete kokkuvõtlik esitus koos üksikasjalike näpunäidetega *meeleharjutusteks. Bhāvanākrama tekst koosneb kolmest osas ...